open-index/open-wikipedia-markdown huggingface dataset:
Jānis Andersons (agronoms)

**Jānis Andersons** (1902—1967) bija latviešu agronoms, firmas "Bekona eksports" direktors, vēlāk Latvijas Nacionālās komitejas Saimniecības lietu ģenerālsekretārs (1945).

## Dzīvesgājums
Dzimis 1902. gadā Durbes pagastā, mācījās Liepājas Nikolaja ģimnāzijā, Pirmā pasaules kara laikā 1915. gadā kopā ar vecākiem devās bēgļu gaitās uz Rūjienas apkārtni. 1927. gadā absolvēja lauksaimniecības studijas Latvijas Universitātē, strādāja par Madonas (1927—1930) un Jelgavas apriņķa (1930—1935) agronomu, bija Latvijas Zemnieku savienības biedrs, darbojās aizsargu organizācijā.

Pēc Ulmaņa apvērsuma 1934. gadā Andersons bija Latvijas Lauksaimniecības kameras Mazpulku nodaļas vadītājs (1935—1937) un Lauksaimniecības tautas augstskolas pārzinis (1937—1939). Strādāja valsts firmā "Bekona eksports" un 1938. gadā sāka saimniekot vecāku saimniecībā "Morķos".
Pēc Latvijas okupācijas 1940. gadā viņu atbrīvoja no amata firmā, 1941. gadā viņa saimniecību nacionalizēja, un viņš pārcēlās uz sievas vecāku saimniecību "Purvēveriem". Vācu okupācijas laikā Andersons kļuva par firmas "Bekona eksports" direktoru, vēlāk par Lauksaimniecības ģenerāldirektoru.

1944. gada rudenī viņš kopā ar ģimenu devās bēgļu gaitās uz Vāciju, bet pēc dažiem mēnešiem atgriezās Latvijā un darbojās pašpārvaldē. 1945. gada 20. februārī dibinātajā Latvijas Nacionālajā komitejā (LNK) Andersons piekrita darboties kā Saimniecības lietu ģenerālsekretārs. 1945. gada 5. maijā Andersons kopīgi ar Robertu Osi iesaistījās Latvijas Pagaidu valdības veidošanā.

Ar pašu pēdējo laivu viņam izdevās nokļūt Zviedrijā, kur Andersons strādāja gadījuma darbus, vēlāk gaļas pārstrādes uzņēmumā Stokholmā. Viņš iesaistījās latviešu sabiedriskajā dzīvē, taču bieži no tautiešiem saņēma pārmetumus par sadarbošanos ar vāciešiem. Iegādājās vasaras māju Vermlandē.

Miris 1969. gada 8. februārī Stokholmā.

## Atsauces
Kaltuves iela

**Kaltuves iela** ir iela Rīgā, Zemgales priekšpilsētā, Zolitūdes apkaimē. Kaltuves iela sākas krustojumā ar Labraga ielu un beidzas ar strupceļu pirms Anniņmuižas ielas, nesasniedzot to un aiz tās esošo Zolitūdes daudzstāvu dzīvojamo namu masīvu (vēsturiski iela bijusi garāka, taču saīsināta, veidojot Zolitūdes mikrorajonu). Kopējais ielas garums ir 410 metri, tā klāta ar asfalta segumu, bet īss posms starp Zantes ielu un Anniņmuižas ielu ir šaurāks un ar grants segumu. Kaltuves ielā ir tikai savrupmāju apbūve.

## Ielu savienojumi
Kaltuves iela ir savienota ar šādām ielām:
* Labraga iela (T veida krustojums)
* Zantes iela

## Skatīt arī
* Zolitūde
Pēteris Sils

**Pēteris Sils** (īstajā vārdā Pēteris Pijols, dzimis Smiltenē , miris ) bija latviešu dzejnieks, viens no pirmajiem padomju bērnu dzejniekiem. Rakstījis arī fabulas, no kurām pazīstamākā ir "Žagatas". Veicis atdzejojumus no krievu valodas.

Pēteris Sils dzimis strādnieku ģimenē. Viņa brāļadēls ir literatūrzinātnieks Imants Pijols (1944—1999). No 1923. līdz 1924. gadam mācījās Valmieras komercskolā. Vēlāk izglītību turpinājis pašmācības ceļā. 

Pirmā publikācija 1924. gadā laikrakstā "Jaunatnes Dzīve". 

Pētera Sila pirmais dzejoļu krājums "Dziļi ūdeņi" tika izdots 1948. gadā. Tas bija veltīts kara un pēckara tematikai.

Gājis bojā autoavārijā, apglabāts Smiltenes kapos.

## Atsauces
Monsters at Work

***Monsters at Work*** ir ASV datoranimācijas televīzijas seriāls, kura pirmizrāde notika  straumēšanas platformā *[[Disney+]]*. Šī ir daļa no "Mošķīšu" filmu cikla. Seriāla otrajai sezonai paredzēts iznākt 2023. gadā.

## Ārējās saites
Amplitūda (statistika)

**Amplitūda** (latīņu: *amplitudo* — ‘plašums’) ir statistisks raksturlielums, kas nosaka lielākās vērtības *max* un mazākās vērtības *min* starpību.

Piemēram: ( 23; 25; 30; 43; 47; 48; 59; 78; 93) Amplitūda ir 70, jo 93 - 23 = 70.

Lai skaitļu kopā noteiktu amplitūdu, skaitļi ir jāsakārto augošā secībā. Šādu skaitļu kārtošanu statistikā sauc par **[[Ranžēšana|ranžēšanu]]**.

## Skatīt arī

* Amplitūda (fizika)

## Atsauces
Henrietas balva

**Henrietas balva** () ir kinematogrāfijas balva, ko katru gadu no 1951. līdz 1980. gadam (izņemot 1976. gadu) piešķīra Holivudas Ārzemju preses asociācija un pasniedza Zelta globusa balvas ceremonijas laikā, lai godinātu pagājušā gada “iecienītākos” aktierus un aktrises.

## Apbalvotie
Uzskaitījumā doti arī nominētie aktieri, ja tādi bija.

## Atsauces
Japānas eriobotrija

**Japānas eriobotrija** (*Eriobotrya japonica*), arī **Japānas mespils**, **lokva** vai **lokvata**, ir mūžzaļš rožu dzimtas koks vai krūms. Tas ir viens no salīdzinoši retajiem rožu dzimtas augiem, kas aug subtropos. Eriobotrijas izaug no 5 līdz 10 metru augstumam. Japānas eriobotrijas dabiskais izplatības areāls ir Ķīnas dienvidaustrumi, bet augs izsenis ir kultivēts gan Ķīnā, gan Japānā, no kā arī ir radies sugas nosaukums. Mūsdienās to audzē arī Vidusjūras reģionā, Austrālijā, Dienvidamerikā un Indijā. Eriobotrijas augļus, kas ir sulīgi un saldi vai mazliet ieskābi, var lietot uzturā. Eriobotrijas audzē arī kā krāšņumaugus.

## Ārējās saites
Pozitīvs skaitlis

**Pozitīvs skaitlis** ir tāds reāls skaitlis, kas lielāks par nulli. Mazākais un lielākais pozitīvais skaitlis neeksistē, respektīvi, pozitīvu skaitļu ir bezgalīgi daudz. Mazākais pozitīvais naturālais skaitlis ir 1. Dažreiz pozitīvus skaitļus apzīmē ar + zīmi, bet parasti pieņem, ka, ja skaitlim priekšā nav mīnusa zīmes, tad tas ir pozitīvs (nulle ir izņēmums, tai nav zīmes).

Veselus pozitīvus skaitļus izmanto ikdienā, piemēram skaitīšanā.

## Atsauces
École polytechnique

***École polytechnique*** (**l'X**) ir viena no prestižākajām Francijas augstākās izglītības iestādēm (*grande école*).

Tā ir Francijas augstākās izglītības un pētniecības iestāde Palaisā, uz dienvidiem no Parīzes.

Skolu 1794. gadā dibināja matemātiķis Gaspars Monžs.

## Slaveni absolventi
* Žozefs Bertrāns, franču matemātiķis
* Alfreds Dreifuss, ebreju izcelsmes franču štāba virsnieks, Dreifusa prāvas centrālā persona
* Šarls Ermits, franču matemātiķis
* Žozefs Liuvils, franču matemātiķis
* Anrī Puankarē, franču matemātiķis, teorētiskais fiziķis, inženieris un filozofs
* Ežēns Šarls Katalāns, beļģu / franču matemātiķis
* Sadī Karno, franču fiziķis un inženieris
* Benuā Mandelbrots, Polijā dzimis ebreju izcelsmes franču/amerikāņu matemātiķis
* Andrē Muffans, Francijas starptautiskais meistars šahā
* Robērs Nivels, franču artilērijas ģenerālis

## Atsauces

## Ārējās saites

* Oficiālā vietne
1998. gada FIFA Pasaules kausa komandu sastāvi

Rakstā uzskaitīti visu 1998. gada FIFA Pasaules kausa dalībvalstu **komandu sastāvi**. Gala sastāvi komandām bija jāpaziņo līdz 1998. gada 1. jūnijam.

## A grupa

### 
Treneris:  Mariu Zagalu

### 
Treneris:  Anrī Mišels

### 
Treneris:  Ēgils Ulsens

### 
Treneris:  Kreigs Brauns

## B grupa

### 
Treneris:  Herberts Prohaska

### 
Treneris:  Nelsons Akosta

### 
Treneris:  Čezāre Maldīni

### 
Treneris:  Klods De Ruā

## C grupa

### 
Treneris:  Bo Jūhansens

### 
Treneris:  Filips Trusjē

### 
Treneris:  Emē Žakē

### 
Treneris:  Karlušs Albertu Parreira

## D grupa

### 
Treneris:  Hristo Bonevs

### 
Treneris:  Bora Milutinovičs

### 
Treneris:  Paulo Sezars Karpežjani

### 
Treneris:  Havjers Klemente

## E grupa

### 
Treneris:  Žoržs Lekenss

### 
Treneris: Cha Bum-kun

### 
Treneris:  Manuels Lapuente

### 
Treneris:  Gīss Hidinks

## F grupa

### 
Treneris:  Stīvs Sampsons

### [[Serbijas un Melnkalnes futbola izlase|Dienvidslāvija]]
Treneris:  Slobodans Santračs

### 
Treneris:  Džalāls Talebi

### 
Treneris:  Berti Fogtss

## G grupa

### 
Treneris:  Glens Hodls

### 
Treneris:  Ernans Dario Gomess

### 
Treneris:  Angels Jordenesku

### 
Treneris:  Henriks Kasperčaks

## H grupa

### 
Treneris:  Daniels Pasarella

### 
Treneris:  Miroslavs Blaževičs

### 
Treneris:  Renē Simoiss

### 
Treneris:  Takeši Okada

## Ārējās saites

* Oficiālā mājaslapa  
* 1998. gada FIFA Pasaules kauss — komandu sastāvi
Pjotrs Sverčevskis

**Pjotrs Jaroslavs Sverčevskis** (, dzimis ) ir Polijas futbola treneris un bijušais futbolists, spēlēja pussarga pozīcijā, bijis Polijas futbola izlases dalībnieks.

Savā 20 gadus ilgajā spēlētāja karjerā Sverčevskis pārstāvējis tādus Polijas klubus kā *[[Katovices GKS]]*, Poznaņas "Lech", Varšavas "Polonia" un Lodzas ŁKS, kā arī Francijas klubus ''Saint-Étienne'', ''Bastia'' un ''Marseille''.

Polijas futbola izlases sastāvā piedalījies 2002. gada FIFA Pasaules kausā, kā arī 1992. gada vasaras olimpiskajās spēlēs, kur Polija izcīnīja sudraba medaļas.

## Ārējās saites
Ježijs Dudeks

**Ježijs Henriks Dudeks** (; dzimis ) ir bijušais Polijas futbolists, spēlējis vārtsarga pozīcijā, bijis Polijas futbola izlases dalībnieks.

Savu karjeru sācis Polijas klubos *[[Concordia Knurów]]* un ''Tychy''. 1996. gadā viņš pievienojās Nīderlandes komandai *[[Feyenoord]]*, ar kuru viņš 1999. gadā uzvarēja *[[Eredivisie]]* čempionātā. 2000. gadā viņš kļuva par pirmo ārzemnieku, kas saņēmis Nīderlandes Zelta zābaku. Divreiz saņēmis arī Nīderlandes gada labākā vārtsarga balvu. 2000. gadā ticis atzīts par Polijas gada futbolistu. Pēc veiksmīga posma Nīderlandē Dudeks pievienojās Anglijas Premjerlīgas komandai ''Liverpool'', kur pavadīja 6 sezonas. 2005. gadā *Liverpool* komanda ar Dudeku vārtos izcīnīja UEFA Čempionu līgas trofeju. Izcīnījis vēl arī FA kausu un *[[FA Community Shield]]*. Savu karjeru noslēdza *[[La Liga]]* komandā *[[Madrides "Real" (futbols)|Real Madrid]]*.

Polijas futbola izlases sastāvā piedalījies 2002. gada FIFA Pasaules kausā. Kopumā izlases sastāvā nospēlējis 60 mačus.

## Sasniegumi
**Feyenoord**

* Eredivisie: 1998–99
* Johan Cruijff Schaal: 1999

**Liverpool**

* FA kauss: 2005–06
* Anglijas Līgas kauss: 2002–03
* FA Community Shield: 2006
* UEFA Čempionu līga: 2004–05

**Real Madrid**

* La Liga: 2007–08
* Spānijas Karaļa kauss: 2010–11
* Spānijas Superkauss: 2008

**Individuālie sasniegumi**

* Nīderlandes gada labākais vārtsargs: 1998–99, 1999–2000
* Nīderlandes Zelta zābaks: 2000

## Ārējās saites
Skaitļa kvadrāts

**Skaitļa kvadrāts** ir skaitlis, kas ir kāda vesela skaitļa reizinājums ar sevi. Piemēram, 9 ir skaitlis kvadrātā, jo tas ir vienāds ar  un to var rakstīt kā .

Skaitļus kvadrātā n skaitlim pieraksta kā  vai biežāk sastopamo, kāpināto . Nosaukums *kvadrāts* nāk no figūras nosaukuma, jo kvadrāta laukums ir skaitlis reizināts ar sevi, jeb kvadrātam ar sānu garumu *n* ir laukums . 

Kvadrātveida skaitļi ir nenegatīvi . Tas ir, skaitlis kvadrātā vienmēr būs lielāks vai vienāds ar 0. Skaitļus sauc par skaitļiem kvadrātā, ja tos ievietojot kvadrātsaknē rodās vesels skaitlis. Piemēram, \sqrt{9} = 3, tādēļ 9 ir skaitlis kvadrātā.

Nenegatīva skaitļa n, n-tais kvadrāts ir .  Ja tiek rēķnāts ar racionāliem skaitļiem, tad to kvadrāts ir divu kvadrātu veselu skaitļu attiecība, piemēram, kvadrāts, \textstyle \frac{4}{9} = \left(\frac{2}{3}\right)^2 .

## Piemēri
Kvadrāti, kas ir mazāki par 60 2&nbsp;=&nbsp;3600:
: 0 2 = 0
: 1 2 = 1
: 2 2 = 4
: 3 2 = 9
: 4 2 = 16
: 5 2 = 25
: 6 2 = 36
: 7 2 = 49
: 8 2 = 64
: 9 2 = 81

: 10 2 = 100
: 11 2 = 121
: 12 2 = 144
: 13 2 = 169
: 14 2 = 196
: 15 2 = 225
: 16 2 = 256
: 17 2 = 289
: 18 2 = 324
: 19 2 = 361

: 20 2 = 400
: 21 2 = 441
: 22 2 = 484
: 23 2 = 529
: 24 2 = 576
: 25 2 = 625
: 26 2 = 676
: 27 2 = 729
: 28 2 = 784
: 29 2 = 841

: 30 2 = 900
: 31 2 = 961
: 32 2 = 1024
: 33 2 = 1089
: 34 2 = 1156
: 35 2 = 1225
: 36 2 = 1296
: 37 2 = 1369
: 38 2 = 1444
: 39 2 = 1521

: 40 2 = 1600
: 41 2 = 1681
: 42 2 = 1764
: 43 2 = 1849
: 44 2 = 1936
: 45 2 = 2025
: 46 2 = 2116
: 47 2 = 2209
: 48 2 = 2304
: 49 2 = 2401

: 50 2 = 2500
: 51 2 = 2601
: 52 2 = 2704
: 53 2 = 2809
: 54 2 = 2916
: 55 2 = 3025
: 56 2 = 3136
: 57 2 = 3249
: 58 2 = 3364
: 59 2 = 3481


## Formulas
Atstarpe starp blakus esošiem skaitļu kvadrātiem ir:

, kur n ir lielākais skaitlis. 

Tāpat ir iespējams iegūt skaitļa kvadrātu saskaitot kopā pēdējā skaitļa kvadrātu ar pēdējo skaitli pašreizējo skaitli:

 .

## Īpašības
Skaitlis *m* ir skaitlis kvadrātā tikai tad, ja *m* punktus var salikt kvadrātā.

Skaitļu kvadrāts ir vienāds ar pirmo n nepāra skaitļu summu. Formula ir šāda:

: n^2 = \sum_{k=1}^n(2k-1).

Piemēram,  .
thumb| Pirmo ''n'' veselo nepāra skaitļu summa ir ''n'' <sup>2</sup> .  . 3D tetraedra animācija.
Skaitļa kvadrāts - 1 vienmēr ir reizinājums \sqrt{m} - 1 un \sqrt{m} + 1 (piemēram, 8 × 6 ir 48, bet 7  ir 49). Izņēmums 3, kurš ir vienīgais pirmskaitlis, kas ir par vienu mazākas kā kvadrāts.

Decimālajā skaitīšanas sistēmā, skaitļa kvadrāts var beigties tikai ar cipariem 0, 1, 4, 5, 6 vai 9 šādi:

* ja skaitļa pēdējais cipars ir 0, tā kvadrāts beigsies ar 0 (pēdējie divi cipari būs 00);
* ja skaitļa pēdējais cipars ir 1 vai 9, tā kvadrāts beigisies ar 1;
* ja skaitļa pēdējais cipars ir 2 vai 8, tā kvadrāts beigsies ar 4;
* ja skaitļa pēdējais cipars ir 3 vai 7, tā kvadrāts beigsies ar 9;
* ja skaitļa pēdējais cipars ir 4 vai 6, tā kvadrāts beigsies ar 6;
* ja skaitļa pēdējais cipars ir 5, tā kvadrāts beidzas ar 5 (pēdējie divi cipari būs 25).

Summas formula pirmajiem *n* kvadrātiem:

: \sum_{n=0}^N n^2 = 0^2 + 1^2 + 2^2 + 3^2 + 4^2 + \cdots + N^2 = \frac{N(N+1)(2N+1)}{6}.
Vitors Baja

**Vitors Manuels Martinšs Baja** (; dzimis ) ir bijušais Portugāles futbolists, spēlējis vārtsarga pozīcijā, bijis Portugāles futbola izlases dalībnieks.

Savu lielāko karjeras daļu pavadījis Portugāles komandā ''Porto'', kur viņš sāka un beidza karjeru. No 1996. līdz 1998. gadam spēlējis Spānijas komandā ''Barcelona'', kur viņš paspēja izcīnīt vienu *[[La Liga]]* titulu, divus *[[Copa del Rey]]* kausus, Spānijas Superkausu un UEFA Kausu ieguvēju kausu. Ar *Porto* komandu 10 reizes uzvarējis Portugāles Premjerlīgā, 5 reizes izcīnījis Portugāles kausu un 2004. gadā uzvarējis UEFA Čempionu līgā.

Portugāles futbola izlases sastāvā aizvadījis 80 mačus. Piedalījies divos Eiropas čempionātos un 2002. gada FIFA Pasaules kausā.

## Sasniegumi
**Porto**

* Portugāles Premjerlīga: 1989–90, 1991–92, 1992–93, 1994–95, 1995–96, 1998–99, 2002–03, 2003–04, 2005–06, 2006–07
* Taca de Portugal: 1990–91, 1993–94, 1999–2000, 2002–03, 2005–06
* Supertaça Cândido de Oliveira: 1990, 1991, 1993, 1994, 2003, 2004, 2006
* UEFA Čempionu līga: 2003–04
* UEFA kauss: 2002–03
* Starpkontinentālais kauss: 2004

**Barcelona**

* La Liga: 1997–98
* Copa del Rey: 1996–97, 1997–98
* Spānijas Superkauss: 1996
* UEFA Kausu ieguvēju kauss: 1996–97

**Individuālie sasniegumi**

* Portugāles gada futbolists: 1989, 1991
* Eiropas labākais vārtsargs: 2004

## Ārējās saites
École nationale supérieure des mines de Paris

***École nationale supérieure des mines de Paris*** (***Mines ParisTech***) ir Francijas *grande école* un *[[PSL Research University]]* sastāvdaļa. To 1783. gadā dibināja karalis Luijs XVI.

*Mines ParisTech* izceļas ar izcilu pētniecības centru sniegumu un starptautisko partnerattiecību kvalitāti ar citām prestižām pasaules universitātēm.

## Slaveni absolventi
* Albērs Lebrēns, Francijas prezidents no 1932. līdz 1940. gadam
* Anrī Puankarē, franču matemātiķis, teorētiskais fiziķis, inženieris un filozofs
* Žoržs Šarpaks, Ukrainas ebreju izcelsmes franču fiziķis

## Atsauces

## Ārējās saites

* Oficiālā vietne
CentraleSupélec

***CentraleSupélec*** ir Francijas Parīzes Saklē Universitātes inženieru augstskola, kas atrodas Žifā pie Ivetas, Francijā. Tā tika dibināta 2015. gada 1. janvārī, stratēģiski apvienojoties divām prestižām Francijas augstskolām *École Centrale Paris* un *Supélec*. Tā ir viena no Parīzes-Saklē Universitātes sastāvdaļām.

Tā ir viena no galvenajām Parīzes Saklē Universitātes, TIME (*Top Industrial Managers for Europe*) tīkla un arī Eiropas inženierzinātņu skolu asociācijas CESAER dibinātājām.

Kopš 2023. gada oktobra skola ir IPSA partneris dubulto grādu iegūšanai kosmosa jomā.

## Slaveni absolventi
* Gistavs Eifelis, franču būvinženieris, arhitekts un uzņēmējs
* Boriss Viāns, franču rakstnieks, dzejnieks un literatūras kritiķis

## Atsauces

## Ārējās saites

* Oficiālā vietne
Centrosoma

thumb|Centrosoma mitozes sākumā. Iekšpusē atrodas centriolas, ārpusē - vārpstas
**Centrosoma** ir galvenais mikrocaurulīšu veidošanās centrs šūnā. Katra centrosoma sastāv no cilindrveida organoīdu pāra — centriolām. Apkārt centriolām atrodas homogēna citoplazma un šajā centriolas citoplazmā redzamas 9 mikrocaurulīšu grupas: katrā ir pa 3 mikrocaurulītēm.

Mitozes sākumā apkārt centriolām sāk veidoties vārpstas un centrosomas ir atbildīgas par to veidošanos. Pēc tam centriolas atiet no šūnas poliem un tās savienojas dalīšanās vārpsta, kuras ar hromosomālajiem pavedieniem savienojās ar hromosomām. Centrosomu funkcija šajā šūnā ir hromatīnu (hromasomu pusīšu) nogādāšanu uz šūnas poliem un to sadalīšanu pa meitšūnām.

Augu šūnās nav centriolu, kas liecina, ka vārpstas veidošanai centriolas nav nepieciešamas.

## Atsauces

## Ārējās saites
1996. gada Eiropas čempionāta futbolā dalībvalstu sastāvi

Šajā lapa uzskaitīti **[[1996. gada Eiropas čempionāts futbolā|1996. gada Eiropas čempionāta futbolā]] oficiāli apstiprinātie izlašu sastāvi**. Sastāvi ar 22 futbolistiem tika iesniegti līdz 1996. gada 8. jūnijam. Dzimšanas dati korekti uz 8. jūniju — dienu, kad sākas čempionāts.

## A grupa

### 
Treneris:  Terijs Veneiblss

### 
Treneris:  Gīss Hidinks

### 
Treneris:  Kreigs Brauns

### 
Treneris:  Arturs Žorže

## B grupa

### 
Treneris:  Dimitars Penevs

### 
Treneris:  Emē Žakē

### 
Treneris:  Angels Jordenesku

### 
Treneris:  Havjers Klemente

## C grupa

### 
Treneris:  Dušans Uhrins

### 
Treneris:  Aridžo Saki

### 
Treneris:  Oļegs Romancevs

### 
Treneris:  Berti Fogtss

## D grupa

### 
Treneris:  Rihards Mellers Nilsens

### 
Treneris:  Miroslavs Blaževičs

### 
Treneris:  Antoniu Oliveira

### 
Treneris:  Fatihs Terims
Pēdējais duelis

**"Pēdējais duelis"** () ir 2021. gada Apvienotās Karalistes un ASV vēsturiskā drāma. Filmas režisors ir Ridlijs Skots. Filmā galvenās lomas atveido Mets Deimons, Ādams Draivers, Džodija Komera un Bens Afleks. Filma ir balstīta uz 2004. gada tāda paša nosaukuma grāmatu.

Filmas darbība norisinās viduslaiku Francijā, kad bruņinieks Žans de Karūžs (Deimons) izaicina un dueli savu draugu un skvairu Žaku Le Grīsu (Draivers) pēc tam, kad Karūža sieva (Komera) apsūdz Le Grīsu viņas izvarošanā.

"Pēdējais duelis" savu pirmizrādi piedzīvoja 78. Venēcijas kinofestivālā. Filma saņēma pozitīvas kritiķu atsauksmes, īpaši izceļot aktierspēli.

## Ārējās saites
Vigalas pils

thumb|200px|Vigalas vasaļa pils plāns (Armins Tūlse, 1942).
**Vigalas vasaļa pils** (, ) bija Sāmsalas-Vīkas bīskapijas vasaļu Ikšķiļu pils tagadējā Merjamā pagastā Raplas apriņķī. 

## Vēsture
Ziņas par mūra cietoksni uz zemesraga starp Enges upi un Naraveres strautu ir kopš 15. gadsimta vidus. Livonijas kara laikā to 1560. gadā ieņēma Krievijas caristes karaspēks. Pili atjaunoja 1576. gadā, bet 1581. gadā krievi to atkal ieņēma un sagrāva. Jamas Zapoļskas miera līgumā tā pieminēta kā Fikeles cietoksnis (, ).

17. gadsimtā pili vairs neatjaunoja, bet akmeņus izmantoja Vigalas muižas (*Stein-Fickel, Kivi-Vigala*) ēku būvei.
18. gadsimta beigās pie pilsdrupām uzcēla Vigalas mācītājmuižas ēku, kas 1776. gadā nodega, vēlāk atjaunoja.
Parīzes rūpnieciskās fizikas un ķīmijas augstskola

**Parīzes rūpnieciskās fizikas un ķīmijas augstskola** () (***ESPCI***) ir prestiža Parīzes (Francija) augstskola, kas dibināta 1882. gadā. Tā izglīto bakalaura un maģistratūras studentus fizikā, ķīmijā un bioloģijā un veic augsta līmeņa pētījumus šajās jomās. Šanhajas 2017. gada reitingā tā ir ierindota pirmajā vietā starp Francijas inženiertehniskajām skolām.

## Slaveni absolventi
* Marija Sklodovska-Kirī, poļu izcelsmes Francijas zinātniece
* Frederiks Žolio-Kirī, franču fiziķis
* Pols Lanževēns, franču fiziķis

## Atsauces

## Ārējās saites

* Oficiālā vietne
Francijas Vēstnesis

**"Francijas Vēstnesis, pielikums avīzei "''Liberty, Kansas Evening Sun''""** () ir 2021. gada ASV kinokomēdija, kuras režisors, producents un scenārija autors ir Vess Andersons. Filmā galvenās lomas atveido Benisio del Toro, Adriens Brodijs, Tilda Svintone, Lea Sedū, Frānsisa Makdormanda, Timotejs Šalamē, Lina Kudri, Džefrijs Raits, Matjē Amalriks, Stīvs Parks, Bills Marijs un Ouens Vilsons.

Filma ir par Kanzasas avīzes redakciju izdomātā Francijas pilsētā. Filma sastāv no trijiem dažādiem stāstiem.

"Francijas Vēstneša" pirmizrāde notika 2021. gada Kannu kinofestivālā.

## Atsauces

## Ārējās saites
No Rules Just Architecture

***No Rules Just Architecture*** (***NRJA***) ir arhitektu birojs Rīgā, Latvijā, kas darbojas kopš 2005. gada. Biroja dibinātājs un vadītājs ir Uldis Lukševics. *NRJA* izceļas ar aktīvu darbību Latvijas arhitektūras diskursā, provokatīviem konkursu piedāvājumiem un izteiksmīgām ēku realizācijām, kas piesaistījušas starptautisku atzinību. Divreiz saņēmuši Latvijas Arhitektūras gada balvu (2005, 2021), divreiz veidojuši Latvijas paviljonu Starptautiskajā arhitektūras biennālē (2014. un 2021. gadā).

## Nozīmīgākie darbi un aktivitātes
Biroja nozīmīgāko darbu vidū ir "Drupu māja" Sakā (2005), kas 2005. gadā ieguva Latvijas Arhitektūras gada balvu, privātmāja "2 māsas" Langstiņos (2009), daudzfunkcionāls augstceltņu komplekss *[[Z-Towers|Z towers]]* (2004—2020), ēku ansamblis "8 melnie" Līčos (2011), apartamentu viesnīca "Red Ice" Rīgas vēsturiskajā centrā (2016), divu ģimeņu dzīvojamā māja "Ogle" Ķīpsalā (2017) un biroju ēka "Red Line" Ganību dambī, Rīgā (2020).

2012. gadā NRJA uzvarēja starptautiskā konkursā par Rīgas pasažieru ostas termināli. 2014. gadā arhitektu birojs veidoja Latvijas ekspozīciju "Unwritten" 14. Starptautiskajā arhitektūras biennālē, kur pievērsās modernisma ēras ēku saglabāšanas problemātikai, savukārt 2020.—2021. gadā birojs 17. Starptautiskajā arhitektūras biennālē reprezentēja Latviju ar paviljonu "Tas nav domāts tev! Tas domāts ēkai", kas izgaismoja arhitektūras attiecības ar tehnoloģijām. 2020. gadā *No Rules Just Architecture* kūrēja *pop-up* izstāžu galeriju "MAD Arhitektūras Telpa" Elizabetes ielā 2, iestājoties pret bijušās Latvijas Komunistiskās partijas Centrālās komitejas ēkas nojaukšanu. MAD Arhitektūras Telpa un ar to saistītās aktivitātes 2021. gadā ieguva Latvijas Arhitektūras gada balvu. Šobrīd (2021) *No Rules Just Architecture* strādā pie Rīgas Cirka rekonstrukcijas projekta, kā arī pie Tabakas fabrikas radošā kvartāla attīstības.

## Atsauces
Go, Dog. Go! (seriāls)

***Go, Dog. Go!*** ir amerikāņu-kanādiešu bērnu televīzijas raidījums. Raidījuma pirmā sērija iznāca 2021. gada 26.janvārī. Kopš tā laika ir iznākušas 4 sezonas ar vairāk nekā 40 sērijām.

## Atsauces

## Ārējās saites
*
Bezdzimumvairošanās

thumb|Bezdzimumvairošanās procesa shēma
**Bezdzimumvairošanās** jeb **binārā dalīšanās** ir vairošanās process, kurā nepieciešams tikai viens vecākorganisms. Bezdzimumvairošanās rezultātā pēcnācēji ir ģenētiski identiski vecākorganismam, jo tie satur tādus pašus gēnus. Šādi dalās, piemēram, prokarioti, jo abas meitšūnas ir ģenētiski identiskas mātšūnai.

## Bezdzimumvairošanās process
Pirms dalīšanās replicējas DNS. Tādā veidā rodas divas hromosomas, kuras ir piestiprinātas pie šūnas plazmatiskās membrānas. Pēc replikācijas hromosomas attālinās, šūnai stiepjoties garumā. Kad šūna ir apmēram divreiz pārsniegusi savu sākotnējo garumu, plazmatiskā membrāna ieliecas uz iekšu un izveidojas divi jauni, līdzīgi šūnapvalki.

Laiku starp divām dalīšanās reizēm dēvē par baktēriju ģenerācijas laiku. Šis laika posms ir atkarīgs no baktērijas, bet vairumam baktēriju tas ir no vienas līdz četrām stundām, taču pastāv arī baktērijas, kas dalās reizi 20 minūtēs vai 24 stundās.

## Atsauces

## Ārējās saites
École nationale des ponts et chaussées

***École nationale des ponts et chaussées*** (***École des Ponts ParisTech***) ir Francijas inženierzinātņu skola.

Tā ir viena no vecākajām un prestižākajām Francijas augstskolām, ko 1747. gadā dibināja Daniels Šarls Trudains (*Daniel-Charles Trudaine*) kā "*École royale des ponts et chaussées*", lai apmācītu inženierus tiltu un ceļu būvniecībai. Tā galvenokārt ir pazīstama ar savu inženieru apmācību, kuras studentus un absolventus sauc par "*Ingénieur des Ponts et Chaussées*".

To parasti dēvē ar 2008. gada jūlijā pieņemtajiem metonīmiem "*Ponts et Chaussées*", "*les Ponts*" vai "*École des Ponts ParisTech*".

## Slaveni absolventi
* Ogistēns Košī, franču matemātiķis, matemātiskās analīzes pamatlicējs
* Žans Tirols, franču ekonomists

## Atsauces

## Ārējās saites

* Oficiālā vietne
Ugu Vjana

**Ugu Migels Ferreira Gomišs Vjana** (, dzimis ) ir bijušais Portugāles futbolists, spēlējis centra pussarga pozīcijā, bijis Portugāles futbola izlases dalībnieks.

Savu karjeru sācis Portugāles komandā ''Sporting''. 19 gadu vecumā Vjana pārcēlās uz Anglijas Premjerlīgas komandu ''Newcastle United''. Tur viņš nostiprināties nespēja, vēlāk arī ''Valencia'' komandā pie liela spēles laika netika. 2009. gadā viņš atgriezās Portugālie un pievienojās ''Braga'' komandai. Kopumā Portugāles Premjerlīgā viņš 165 mačos guva 23 vārtus.

Portugāles futbola izlases sastāvā piedalījies 2002. un 2006. gada FIFA Pasaules kausā, kā arī 2012. gada Eiropas čempionātā.

## Sasniegumi
**Sporting CP**

* Portugāles Premjerlīga: 2001–02
* Portugāles kauss futbolā: 2001–02

**Braga**

* Taça da Liga: 2012–13

**Al Ahli**

* AAE Arābijas Līča līga: 2013–14
* Arābijas līča Superkauss: 2013
* AAE Līgas kauss: 2014

## Ārējās saites
Stīvs Stontons

**Stīvens Stontons** (, dzimis ) ir bijušais Īrijas futbolists un futbola treneris, spēlējis aizsarga pozīcijā, bijis Īrijas futbola izlases dalībnieks.

Īrijas futbola izlases sastāvā aizvadījis 102 mačus. Bijis izlases kapteinis 2002. gada FIFA Pasaules kausā.

Pazīstams no laika, ko viņš pavadīja ''Liverpool'', ''Aston Villa'' un ''Coventry City'' komandās. Pēc karjeras beigām bijis Īrijas izlases galvenais treneris.

## Sasniegumi
**Liverpool**

* Anglijas futbola līgas Pirmā divīzija: 1989–90
* FA kauss: 1988–89
* FA Charity Shield: 1988, 1990 (dalīts)

**Aston Villa**

* Anglijas Līgas kauss: 1993–94, 1995–96
* UEFA Intertoto kauss: 2001

## Ārējās saites
Rigobērs Songs

**Rigobērs Songs Bahanags** (; dzimis ) ir Kamerūnas futbola treneris un bijušais futbolists, spēlēja aizsarga pozīcijā, bijis Kamerūnas futbola izlases dalībnieks. No 2022. līdz 2024. gadam Songs bija Kamerūnas futbola izlases galvenais treneris. Kopš 2025. gada Songs ir Centrālāfrikas Republikas futbola izlases galvenais treneris.

## Karjera
Pārsvarā spēlējis centra aizsarga vai labā aizsarga pozīcijā. Savu profesionālo karjeru viņš sāka Francijas komandā ''Metz''. 1996. gadā viņš palīdzēja klubam izcīnīt *[[Coupe de la Ligue]]* trofeju. 1999. gadā viņš pievienojās Itālijas A sērijas komandai ''Salernitana''. Vēlāk uzspēlējis Anglijas komandās ''Liverpool'' un ''West Ham United'', kā arī Vācijas Bundeslīgas komandā *[[1. FC Köln]]*, tomēr viņš nespēja nostiprināties komandu sastāvos. 2002. gadā Songs atgriezās Francijā, kur viņš divus gadus spēlēja ''Lens'' komandā. 2004. gadā Songs pievienojās Turcijas Superlīgas komandai ''Galatasaray'', uzvarot divus Superlīgas titulus un vienu Turcijas kausu. Savu karjeru noslēdza *[[Trabzonspor]]* vienībā.

Kamerūnas futbola izlases sastāvā piedalījies astoņos Āfrikas Nāciju kausos, kas ir rekords. Piecos no turnīriem bijis arī komandas kapteinis. Viņam pieder arī rekords par visvairāk nospēlētiem mačiem Āfrikas Nāciju kausā (35 mači). 2000. un 2002. gadā kļuvis arī par turnīra uzvarētāju. Aizvadījis arī visvairāk mačus Kamerūnas izlasē (137). Spēlējis 1994., 1998., 2002. un 2010. gada FIFA Pasaules kausā. Viņš un Zinedins Zidāns ir vienīgie divi spēlētāji, kuri ir noraidīti no laukuma divos dažādos FIFA Pasaules kausos.

## Sasniegumi
**Metz**

* Coupe de la Ligue: 1995—96

**Liverpool**

* UEFA kauss: 2000—01

**Galatasaray**

* Turcijas Superlīga: 2005—06, 2007—08
* Turcijas kauss: 2004—05

**Trabzonspor**

* Turcijas kauss: 2009—10

**Kamerūna**

* Āfrikas Nāciju kauss: 2000, 2002; finālists: 2008
* FIFA Konfederāciju kauss finālists: 2003

## Atsauces

## Ārējās saites
Žeremi

**Žeremi Sorele Ndžitaps Fotso** (, dzimis ) ir bijušais Kamerūnas futbolists, spēlējis aizsarga vai pussarga pozīcijā, bijis Kamerūnas futbola izlases dalībnieks.

Savus karjeras spilgtākos posmus Žeremi pavadīja *[[Madrides "Real" (futbols)|Real Madrid]]* un ''Chelsea'' komandās. Ar *Real Madrid* komandu vienreiz uzvarējis *[[La Liga]]* turnīrā un divreiz ieguvis UEFA Čempionu līgas trofeju. Ar *Chelsea* komandu Žeremi divas reizes ieguva Anglijas Premjerlīgas čempionu titulu.

Kamerūnas futbola izlases sastāvā aizvadījis 118 mačus un guvis 13 vārtus. 2000. un 2002. gadā ieguvis Āfrikas Nāciju kausa trofeju. Piedalījies 2002. un 2010. gada FIFA Pasaules kausā, kā arī 2000. gada vasaras olimpiskajās spēlēs.

## Sasniegumi
**Racing Bafoussam**

* Kamerūnas Premjerlīga: 1995
* Kamerūnas kauss: 1996

**Real Madrid**

* La Liga: 2000–01
* UEFA Čempionu līga: 1999–2000, 2001–02

**Chelsea**

* Anglijas Premjerlīga: 2004–05, 2005–06
* FA Community Shield: 2005

**Newcastle United**

* Anglijas čempionāts: 2009–10

**Kamerūna**

* Vasaras olimpiskās spēles zelta medaļa: 2000
* Āfrikas Nāciju kauss: 2000, 2002

## Ārējās saites
Patriks M'Boma

**Anrī Patriks M'Boma Dems** (; dzimis ) ir bijušais Kamerūnas futbolists, spēlējis uzbrucēja pozīcijā, bijis Kamerūnas futbola izlases dalībnieks.

Savu karjeru sācis Francijā, spēlējot *[[Paris Saint-Germain]]*, ''Châteauroux'' un ''Metz'' komandās. Vēlāk spēlējis vairākās Japānas komandās, Itālijas komandās ''Cagliari'' un ''Parma'', Anglijas komandā ''Sunderland'', kā arī Lībijas komandā ''Al-Ittihad''.

Kamerūnas futbola izlases sastāvā spēlējis 1998. un 2002. gada FIFA Pasaules kausā. Ar izlasi uzvarējis 2000. gada vasaras olimpiskajās spēlēs, kā arī 2000. un 2002. gada Āfrikas Nāciju kausa izcīņās. 2000. gadā atzīts par Āfrikas gada futbolistu.

## Sasniegumi
**Paris Saint-Germain**

* Coupe de France: 1994–95
* Coupe de la Ligue: 1995

**Metz**

* Coupe de la Ligue: 1996

**Parma**

* Coppa Italia: 2001–02

**Kamerūna**

* Vasaras olimpiskās spēles zelta medaļa: 2000
* Āfrikas Nāciju kauss: 2000, 2002

## Ārējās saites
Seržiu Konseisau

**Seržiu Paulu Marseneiru da Konseisau** (, dzimis ) ir Portugāles futbola treneris un bijušais futbolists, spēlēja pussarga pozīcijā, bijis Portugāles futbola izlases dalībnieks. Kopš 2024. gada decembra ir A sērijas kluba AC Milan galvenais treneris. No 2017. gada līdz gadam Konseisau bija Portugāles Premjerlīgas kluba *[[FC Porto]]* galvenais treneris.

## Karjera
Savas karjeras laikā spēlējis 10 profesionālos klubos, 5 valstīs. Pēc sekmīgām divām sezonām Portugāles klubā *[[FC Porto]]*, Konseisau pievienojās Itālijas komandai ''Lazio''. Ar *Lazio* komandu 2000. gadā izcīnījis A sērijas čempionu titulu, divreiz uzvarējis *[[Coppa Italia]]*, kā arī ieguvis UEFA Kausu ieguvēju kausu un UEFA Superkausu. Vēlāk spēlējis arī ''Parma'' un *[[Inter Milan]]*. Pēc Itālijas atgriezies *Porto* komandā. 2004. gadā pievienojies Beļģijas komandai *[[Standard Liege]]*, kur viņš nospēlēja trīs gadus. Karjeru noslēdzis 2010. gadā Grieķijas Superlīgas komandas ''PAOK'' sastāvā.

Portugāles futbola izlases sastāvā piedalījies 2000. gada Eiropas čempionātā un 2002. gada FIFA Pasaules kausā.

Pēc spēlētāja karjeras beigām Konseisau kļuva par *Standard Liège* trenera asistentu. Vēlāk vadījis vairākas Portugāles komandas. 2016. gadā viņš tika apstiprināts par Francijas *[[Ligue 1]]* komandas ''Nantes'' galveno treneri. 2017. gada jūnijā viņš pameta *Nantes* komandu, lai kļūtu par *Porto* treneri.

2024. gada 30. decembrī Konseisau atgriezās Itālijas augstākajā futbola līmenī kļūstot par kluba AC Milan galveno treneri; šajā amatā nomainot savu tautieti Paulu Fonseku, kurš tika atlaists dienu iepriekš.

## Sasniegumi

### Spēlētāja karjera
**Leça**

* Segunda Liga: 1994–95

**Porto**

* Portugāles Premjerlīga: 1996–97, 1997–98, 2003–04
* Portugāles kauss futbolā: 1997–98
* Supertaça Cândido de Oliveira: 1996

**Lazio**

* Itālijas A sērija: 1999–2000
* Coppa Italia: 1999–2000, 2003–04
* Supercoppa Italiana: 1998
* UEFA Kausu ieguvēju kauss: 1998–99
* UEFA Superkauss: 1999

### Trenera karjera
**Porto**

* Portugāles Premjerlīga: 2017–18, 2019–20
* Taça de Portugal: 2019–20
* Supertaça Cândido de Oliveira: 2018, 2020

**Individuālie sasniegumi**

* Portugāles Premjerlīgas labākais treneris: 2017–18, 2019–20

## Atsauces

## Ārējās saites
Sildenafils

**Sildenafils** ir zāles, ko izmanto erekcijas izraisīšanai erektilās disfunkcijas gadījumā. Tiek pārdots ar dažādām preču zīmēm, no kurām pazīstamākā ir *[[Pfizer]]* ***Viagra***.

Sildenafils darbojas, inhibējot 5. tipa fosfodiesterāzi (PDE5), enzīmu, kas veicina cikliskā guanozīnmonofosfāta (cGMP) degradāciju, kas regulē asins plūsmu dzimumloceklī. Sildenafila iedarbībai ir nepieciešams seksuāls uzbudinājums.

Biežāk sastopamās klīniskajos pētījumos ziņotās sildenafila blakusparādības ir galvassāpes, piesarkums, dispepsija, aizlikts deguns, reibonis, redzes traucējumi, cianopsija, karstuma viļņi, slikta dūša. Reti sastopamas, bet nopietnas blakusparādības ietver priapismu, pastiprinātu erekciju, pazeminātu asinsspiedienu, sirdstrieku, ventrikulāru aritmiju, insultu, kurlumu. Sildenafilu nedrīkst lietot pacienti, kuri lieto jebkādus slāpekļa oksīda donorus, guanilātciklāzes stimulatorus, piemēram, riociguatu. Tāpat to nevajadzētu lietot pacientiem, kuriem sirds un asinsvadu slimību dēļ nav ieteicama jebkāda seksuāla aktivitāte.

Sildenafilu pirmo reizi sintezēja *[[Pfizer]]* 1989. gadā. Sākotnēji tika pētīta tā izmantošana hipertensijas un stabilās stenokardijas ārstēšanai, tomēr pirmajos klīniskajos pētījumos atklājās, ka tam nav būtiska ietekme uz stabilo stenokardiju, tomēr tas spēj izraisīt erekciju. Tas tika apstiprināts medicīniskai lietošanai ASV un Eiropas Savienībā 1998. gadā.

## Atsauces

## Ārējās saites
Geralds Asamoa

**Geralds Asamoa** (, dzimis ) ir bijušais Vācijas futbolists, spēlēja uzbrucēja pozīcijā, bijis Vācijas futbola izlases dalībnieks.

Savu lielāko daļu karjeras pavadījis ''Schalke 04'', kur viņš spēlēja no 1999. līdz 2010. gadam. Ieguvis divus Vācijas kausus un divus UEFA Intertoto kausus. Vēlāk ar *[[Greuther Fürth]]* uzvarējis Vācijas 2. Bundeslīgā.

Vācijas futbola izlases sastāvā spēlējis 2002. un 2006. gada FIFA Pasaules kausā.

## Dzīves sākums
Mampongā, Ganā, dzimušais Asamoa un viņa ģimene 1990. gadā emigrēja uz Vāciju.

Viņš uzreiz sāka spēlēt futbolu vairākās vietējās komandās un 16 gadu vecumā iestājās Hannoveres 96 jauniešu akadēmijā.

## Sasniegumi
**Schalke 04**

* Vācijas kauss: 2000–01, 2001–02
* DFL Ligapokal: 2005
* UEFA Intertoto kauss: 2003, 2004

**Greuther Fürth**

* Vācijas 2. Bundeslīga: 2011–12

## Ārējās saites
Mārtins Kīons

**Mārtins Reimonds Kīons** (, dzimis ) ir bijušais Anglijas futbolists, spēlējis centra aizsarga pozīcijā, bijis Anglijas futbola izlases dalībnieks.

Visspilgtāko karjeras posmu pavadījis ''Arsenal'' komandā, kur viņš spēlēja no 1993. gada līdz 2004. gadam. Kopā ar *Arsenal* komandu nospēlējis vairāk nekā 400 mačus un izcīnījis 10 trofejas. Vēl spēlējis ''Brighton & Hove Albion'', ''Aston Villa'', ''Everton'', ''Leicester City'' un ''Reading''.

Anglijas futbola izlases sastāvā piedalījies 1998. un 2002. gada FIFA Pasaules kausā, kā arī 1992. un 2000. gada Eiropas čempionātā.

## Sasniegumi
**Arsenal**

* Anglijas Premjerlīga: 1997–98, 2001–02, 2003–04
* FA kauss: 1997–98, 2001–02, 2002–03
* FA Community Shield: 1998, 1999, 2002
* UEFA Kausu ieguvēju kauss: 1993–94

## Ārējās saites
Nikijs Bats

**Nikolass Bats** (, dzimis ) ir Anglijas bijušais futbolists, spēlējis pussarga pozīcijā, bijis Anglijas futbola izlases dalībnieks. Viņš ir viens no Anglijas kluba ''Salford City'' līdzīpašniekiem.

Savu karjeru sācis ''Manchester United'', kur viņš nospēlēja 12 gadus, uzvarot sešus Anglijas Premjerlīgas titulus, trīs FA kausus, četrus *[[FA Community Shields]]*, kā arī UEFA Čempionu līgu un Starpkontinentālo kausu. 2004. gadā viņš pārcēlās uz ''Newcastle United''. 2005—06. gada sezonu pavadījis īrē ''Birmingham City''.

Anglijas futbola izlasi pārstāvējis 2002. gada FIFA Pasaules kausā un 2004. gada Eiropas čempionātā.

## Sasniegumi
**Manchester United**

* Anglijas Premjerlīga: 1995—96, 1996—97, 1998—99, 1999—2000, 2000—01, 2002—03
* FA kauss: 1996, 1999, 2004
* Anglijas Līgas kauss: 1994, 1996, 1997, 2003
* UEFA Čempionu līga: 1999
* Starpkontinentālais kauss: 1999

**Newcastle United**

* Anglijas čempionāts: 2009—10
* UEFA Intertoto kauss: 2006

**South China**

* Honkongas Līgas kauss: 2010—11

## Ārējās saites
FilmEngine

**FilmEngine Entertainment** ir ASV neatkarīgā filmu producēšanas un finansēšanas kompānija, kuras galvenā mītne atrodas Beverlihilsā, Kalifornijā. Kompāniju 2001. gadā dibināja producents Entonijs Rūlens kopā ar Viljamu Šivīliju un *[[A.J. Dix]]*.

## Atsauces

## Ārējās saites

* Oficiālā mājaslapa (arhivētā versija) 
*
Dūralumīnijs

thumb|Dūralumīnija caurule
**Dūralumīnijs** ir alumīnija sakausējums ar varu un magniju. Tas ir ļoti izturīgs un viegls, kas padara to par ideālu izejmateriālu aviācijas rūpniecībā. Ar to tika būvēta pirmā īstā firmas *Junkerss* pasažieru lidmašīna *F13*.

Pirmo reizi to ieguva Alfrēds Vilms 1907. gadā.

## Atsauces

## Ārējās saites
Dītmars Hāmanis

**Dītmars Johans Volfgangs Hāmanis** (, dzimis ) ir bijušais Vācijas futbolists, spēlējis pussarga pozīcijā, bijis Vācijas futbola izlases galvenais treneris.

Savas karjeras laikā Hāmanis spēlēja ''Bayern Munich'', ''Newcastle United'', ''Liverpool'', ''Bolton Wanderers'', ''Manchester City'' un ''Milton Keynes Dons'' komandās. Vācijas futbola izlasi pārstāvējis no 1997. gada līdz 2005. gadam. Spēlējis 1998. un 2002. gada FIFA Pasaules kausā, kā arī 2000. un 2004. gada Eiropas čempionātā.

## Sasniegumi
**Bayern Munich**

* Vācijas Bundeslīga: 1993—94, 1996—97
* DFB Pokal: 1997—98
* DFB Ligapokal: 1997
* UEFA kauss: 1995—96

**Liverpool**

* FA kauss: 2000—01, 2005—06
* Anglijas Līgas kauss: 2000—01, 2002—03
* FA Charity Shield: 2001
* UEFA Čempionu līga: 2004—05
* UEFA kauss: 2000—01
* UEFA Superkauss: 2001, 2005

## Ārējās saites
Kristians Cīge

**Kristians Cīge** (, dzimis ) ir Vācijas futbola treneris un bijušais futbolists, spēlējis aizsarga pozīcijā, bijis Vācijas futbola izlases dalībnieks.

Savu karjeru iesāka ''Bayern Munich'', kur ieguva divus Vācijas Bundeslīgas titulus un UEFA kausu. Vēlāk viņš pievienojās Itālijas komandai *[[AC Milan]]*. 1999. gadā viņš izcīnīja Itālijas A sērijas čempionu titulu. Uzreiz pēc tam Cīge pievienojās Anglijas Premjerlīgas komandai ''Middlesbrough'', kur jau pirmajā sezonā tika atzīts par kluba labāko spēlētāju. Gadu vēlāk viņš pievienojās ''Liverpool'', bet vēl gadu vēlāk – ''Tottenham Hotspur''. Savu karjeru noslēdza *[[Borussia Monchengladbach]]*.

Vācijas futbola izlases sastāvā Cīge uzvarēja 1996. gada Eiropas čempionātā. Piedalījies vēl divos Eiropas čempionātos, kā arī 1998. un 2002. gada FIFA Pasaules kausā.

## Sasniegumi
**Bayern Munich**

* Vācijas Bundeslīga: 1993–94, 1996–97
* UEFA kauss: 1995–96

**AC Milan**

* Itālijas A sērija: 1998–99

**Liverpool**

* Anglijas Līgas kauss: 2000–01
* FA kauss: 2000–01
* UEFA kauss: 2000–01

**Vācija**

* Eiropas čempionāts: 1996

## Ārējās saites
Lucy (asteroīdu zonde)

***Lucy*** ir ASV Nacionālās aeronautikas un kosmosa administrācijas (*NASA*) zonde, kas paredzēta galvenās asteroīdu joslas un Jupitera trojiešu asteroīdu izpētei. Tas ir *[[Discovery programma|Discovery]]* programmas 13. kosmiskais aparāts. Zonde tika palaista 2021. gada 16. oktobrī.

*Lucy* projekta galvenā pētniecības iestāde ir *[[Southwest Research Institute]]* (*SwRI*). *NASA* Godarda Kosmosa lidojumu centrs nodrošina vispārēju misijas vadību, sistēmu inženieriju, kā arī drošību un misijas nodrošināšanu. Kosmisko aparātu izgatavoja uzņēmums *[[Lockheed Martin]]* Litltonā, Kolorado.

Misija ir nosaukta par godu australopitekam Lūsijai, jo trojiešu pētījumi varētu atklāt "planētu veidošanās fosilijas": materiālus, kas sašķēlās Saules sistēmas agrākajā vēsturē, veidojot planētas un citus ķermeņus.

## Konstrukcija
Izvērstā stāvoklī *Lucy* izmēri ir 14,25 × 7,2 × 2,78 m. Zondei ir divi saules bateriju paneļi 7,3 m diametrā.

Zinātniskie instrumenti:
* *L'Ralph* — panhromatisks un krāsu attēlveidotājs (0,4 —0,85 μm) un infrasarkanais spektroskopiskais kartētājs (1 — 3,6 μm). *L'Ralph* izgatavoja Godarda Kosmosa lidojumu centrs, uzlabojot *[[New Horizons]]* instrumentu *RALPH*. To izmantos, lai mērītu asteroīdu virsmas silikātus, ledu un organiskos materiālus.
* *L'LORRI* — augstas izšķirtspējas redzamās gaismas attēlveidotājs. *L'LORRI* izgatavoja Džonsa Hopkinsa Universitātes Lietišķās fizikas laboratorijā, uzlabojot *New Horizons* instrumentu *RALPH*. Tas sniegs visdetalizētākos asteroīdu virsmas attēlus.
* *L'TES* — siltuma infrasarkanais spektrometrs (6 — 75 μm). *L'TES* tika izgatavots Arizonas Valsts universitātē, un ir līdzīgs *[[OSIRIS-REx]]* misijas instrumentam *OTES*. Ar to tiks noteiktas asteroīdu termiskās īpašības, kā arī virsmas iežu sastāvs un strukturālā uzbūve.
* izmantojot kosmiskā aparāta radio sakaru aparatūru un augsta pastiprinājuma antenu, tiek mērītas Doplera nobīdes, tādi nosakot asteroīdu masu.

*Lucy* ir arī papildu eksperimentāla lāzera sakaru sistēma.

thumb|left|280px|''Lucy'' lidojuma trajektorija
## Lidojuma gaita
[thumb| [152830 Dinkinešs|Dinkinešs ar savu pavadoni dažas minūtes pirms *Lucy* ciešākās pietuvošanās ]]
*Lucy* tika palaista  09:34 *[[Universālais koordinētais laiks|UTC]]* ar nesējraķeti *[[Atlas V 401]]* no Kanaveralas zemesraga Gaisa spēku stacijas starta laukuma *LC-41*.

Pēc zondes atdalīšanās no raķetes pēdējās pakāpes tika sākta ieprogrammēta saules bateriju paneļu izvēršana, bet viens no paneļiem neatvērās pilnībā. Tika secināts, ka tas ir 70 līdz 95 procenti no pilnībā atvērta stāvokļa.

2023. gada 1. novembrī *Lucy* pārlidoja savu pirmo mērķi — galvenās joslas asteroīdu 152830 Dinkinešu. Nākamajā dienā *NASA* publicēja attēlus no pārlidojuma un paziņoja par neliela pavadoņa atklāšanu Dinkineša orbītā. Attēli liecināja, ka Dinkineša diametrs ir aptuveni 790 m, bet pavadoņa diametrs ir aptuveni 220 m.

## Atsauces

## Ārējās saites
* Lucy NASA
* Lucy SwRI
* Lucy (Discovery 13) Gunter Dirk Krebs
Pēc darba

**"Pēc darba"** () ir 1985. gada ASV melnā kinokomēdija, kuras režisors ir Mārtins Skorsēze. Filmā galvenās lomas atveido Grifins Dans, Rozanna Ārkete, Verna Blūma, Tomijs Čongs, Linda Fiorentino, Terija Gāra, Džons Hērds, Čīčs Mārins un Ketrina O'Hāra.

Filmas darbība norisinās vienā naktī Soho rajonā Ņujorkā. Pols Hekets (Dans) mēģina nokļūt mājās, pēc randiņa ar noslēpumainu sievieti vārdā Mārsija (Ārkete).

"Pēc darba" saņēma pozitīvas atsauksmes, izceļot filmas melno humoru. Tā tiek uzskatīta par kulta filmu. Filma ieguva *[[Independent Spirit Award]]* balvu, kā labākā filma. Skorsēze ieguva labākā režisora balvu Kannu kinofestivālā.

## Atsauces

## Ārējās saites
Vupertāles iekārtais tramvajs

thumb|Vupertāles iekārtais tramvajs
**Vupertāles iekārtais tramvajs** ir gaisā iekārts tramvajs, kas pārvietojas pa viensliedes līniju. Tā vagoni ir iekārti vadošajā sliedē, kas aprīkoti ar diviem riteņiem, un strāvu tramvajam pievada caur atsevišķu sliedi.

Tramvaju sāka būvēt 1893. gadā un tās pēdējais posms tika pabeigts 1903. gadā. Šo transporta sistēmu izplānoja Eižēns Langens. Mūsdienās šis elektriskās piedziņas pārvietošanās līdzeklis turpina strādāt Vupertālē pa 13 km garu līniju.

## Atsauces
Ariels Ortega

**Ariels Arnaldo Ortega** (, dzimis ) ir bijušais Argentīnas futbolists, spēlēja uzbrūkošā pussarga pozīcijā, bijis Argentīnas futbola izlases dalībnieks.

Karjeras sākumā Ortega spēlēja Argentīnas klubā ''River Plate''. Vēlāk pārcēlies uz Eiropu, kur spēlējis Spānijas klubā ''Valencia'' un Itālijas klubos ''Sampdoria'' un ''Parma''. 2000. gadā atgriezies *River Plate*, kur viņš nospēlēja divus gadus, līdz pievienojās Turcijas komandai ''Fenerbahçe''. Pēc sezonas Turcijā, viņš atgriezās Argentīnā, lai spēlētu *[[Newell's Old Boys]]*. 2006. gadā Ortega atkal agriezās *River Plate*. Karjeru noslēdzis 2012. gadā.

Argentīnas futbola izlases sastāvā piedalījies 1994., 1998. un 2002. gada FIFA Pasaules kausā. Ieguvis sudraba medaļas 1996. gada vasaras olimpiskajās spēlēs.

## Sasniegumi
**River Plate**

* Argentīnas pirmā divīzija: 1991, 1993, 1994, 1996, 2002, 2008
* Copa Libertadores: 1996

**Parma**

* Supercoppa Italiana: 1999

**Newell's Old Boys**

* Argentīnas pirmā divīzija: 2004

## Ārējās saites
Hinīnkoks

**Hinīnkoks** (*Cinchona officinalis*) nāk no Dienvidamerikas un pieder pie rubiju dzimtas. Tas ir kokveidīgs krūms ar mizu.

## Izmantošana
No kaltētas dzeltenās hinīnkoka mizas ieguva hinīnu, kas pirms sintētiskajām zālēm bija vienīgais līdzeklis, ārstējot malāriju.

Mūsdienās hinīnkoka mizu rūgtenās garšas dēļ pievieno dažiem dzērieniem, visizteiktāk tonikam.

## Atsauces

## Ārējās saites
Pablo Ajmars

**Pablo Sezars Ajmars Džordano** (, dzimis ) ir Argentīnas futbola treneris un bijušais futbolists, spēlēja uzbrūkošā pussarga pozīcijā, bijis Argentīnas futbola izlases dalībnieks. Kopš 2017. gada Ajmars ir Argentīnas U17 izlases galvenais treneris.

Savu karjeru sācis Argentīanas klubā ''River Plate''. 2001. gadā pievienojies Spānijas klubam ''Valencia'', bet 2006. gadā – *[[Real Zaragoza]]*. Kopumā *[[La Liga]]* turnīrā viņš aizvadīja 215 mačus un guva 32 vārtus. Vēlāk piecus gadus pavadījis Portugāles vienībā ''Benfica'', ar kuru viņš izcīnīja vienu Portugāles Premjerlīgas titulu un četrus *[[Taça da Liga]]* kausus.

Argentīnas futbola izlases sastāvā nospēlējis 52 mačus un guvis 8 vārtus. Pārstāvējis izlasi 2002. un 2006. gada FIFA Pasaules kausā.

## Sasniegumi
**River Plate**

* Argentīnas pirmā divīzija: 1997, 1999, 2000
* Supercopa Sudamericana: 1997

**Valencia**

* La Liga: 2001–02, 2003–04
* UEFA kauss: 2003–04
* UEFA Superkauss: 2004

**Benfica**

* Portugāles Premjerlīga: 2009–10
* Taça da Liga: 2008–09, 2009–10, 2010–11, 2011–12

**Johor Darul Ta’zim**

* Malaizijas Superlīga: 2014

## Ārējās saites
Džozefs Jobo

**Džofezs Maikls Jobo** (, dzimis ) ir bijušais Nigērijas futbolists, spēlējis aizsarga pozīcijā, bijis Nigērijas futbola izlases dalībnieks.

Savas karjeras laikā pārstāvējis klubos no Beļģijas, Francijas, Spānijas, Anglijas un Turcijas. Vislabāk pazīstams no laika Anglijas klubā ''Everton'', kur viņš pavadīja deviņus gadus.

Nigērijas futbola izlases sastāvā laika posmā no 2001. gada līdz 2014. gadam aizvadījis 101 maču un guvis 7 vārtus. Piedalījies 2002., 2010. un 2014. gada FIFA Pasaules kausā.

## Sasniegumi
**Fenerbahce**

* Turcijas Superlīga: 2010—11
* Turcijas kauss: 2011—12, 2012—13

**Nigērija**

* Āfrikas Nāciju kauss: 2013

## Ārējās saites
Université Toulouse-I-Capitole

**Tulūzas Universitāte ''I-Capitole*** () ir viena no trim universitātēm pilsētā [[Tulūza|Tulūzā]] [[Francija]]s dienvidrietumos. Šī universitāte, kuras priekšsēdētājs ir *Hugues Kenfack''. Augstskola koncentrējas uz sociālajām zinātnēm (jurisprudence, politikas zinātne, ekonomika, administrācija u. c.).

## Slaveni absolventi
* Žans Tirols, Nobela prēmijas ekonomikā laureāts.

## Atsauces
Je Guanfu

**Je Guanfu** (, dzimis 1980. gada septembrī) ir Ķīnas kosmonauts, Tautas Atbrīvošanas armijas Gaisa spēku lidotājs, pulkvedis.

Je Guanfu piedzima Čendu, Sičuaņas provincē zemnieku ģimenē. Tēvs nomira, kad Guanfu bija 8 gadi.
Je Guanfu dienēja Tautas Atbrīvošanas armijā, bija lidotājs, lidošanas instruktors.

2010. gada oktobrī Je tika ieskaitīts kosmonautu kandidātu vienībā. 2014. gadā viņš saņēma kosmonauta kvalifikāciju.
2021. gada 16. jūnijā viņu apstiprināja *[[Shenzhou 12]]* dublieru apkalpē.

Pirmo kosmisko lidojumu Je Guanfu sāka 2021. gada 15. oktobrī kā kosmosa kuģa *[[Shenzhou 13]]* sistēmu operators, dodoties otrajā ekspedīcijā uz orbitālo staciju *[[Tiangong]]*. Stacijā viņš ar diviem kosmonautiem pavadīja sešus mēnešus. Je veica vienu iziešanu kosmosā. Uz zemes kuģa nolaižamais aparāts atgriezās 2022. gada 16. aprīlī.

Otro reizi kosmosā Je Guanfu devās 2024. gada 25. aprīlī, esot kosmosa kuģa *[[Shenzhou 18]]* komandierim. Orbitālās stacijas *[[Tiangong]]* 7. ekspedīcijā viņš ar diviem kosmonautiem pavadīja vairāk nekā sešus mēnešus. Je veica divas iziešanas kosmosā. Uz zemes kuģa nolaižamais aparāts atgriezās 2024. gada 3. novembrī.

Kosmisko lidojumu kopsavilkums:

Iziešanas atklātā kosmosā:

## Ārējās saites

* Zhai Zhigang Encyclopedia Astronautica 
* Е Гуанфу astronaut.ru